Olga Gyarmati

Olga Gyarmati (myöh. Várkonyi ja Aczél, 5. lokakuuta 1924 Debrecen – 27. lokakuuta 2013 Greenfield, Massachusetts, Yhdysvallat) oli unkarilainen pituushyppääjä ja olympiavoittaja.

Gyarmati voitti naisten pituushypyn olympiakultaa Lontoossa 1948, kun laji oli ensi kertaa olympialaisten ohjelmassa. Hänen voittotuloksensa oli 569,5 cm, jolla hän voitti toiseksi tulleen Noëmi Simonetto de Portelan 9,5 senttimetrillä. Euroopan-mestaruuskilpailuissa hän ei menestynyt; Bernissä 1954 hän sijoittui vasta 15:nneksi.

Gyarmati muutti Unkarin kansannousun jälkeen ensin Britanniaan ja myöhemmin Yhdysvaltoihin. Hän oli naimisissa unkarilaisen kirjailijan Tamás Aczélin kanssa.

Lähteet

Viitteet 

Unkarilaiset pituushyppääjät
Unkarilaiset olympiavoittajat
Vuonna 1924 syntyneet
Vuonna 2013 kuolleet